
Studietur Washington DC 1. – 8. februar 2003

Vi dro til Washington DC med temaet katastrofemedisin sett i lys av 11. september 2001.

Vi tok utgangspunkt i hva som var katastrofeplan før, hva som ble gjort og korrigeringer etter 11. september. 

Vi besøkte National Museum of Health hvor de hadde en utstilling gående ang. 11. september. Vider besøkte vi American History hvor det også var utstilling , men her var det rester av eiendeler, bygninger og intervjuer med overlevende og pårørende i forbindelse med 11.september. 

Vi var på foredrag hos FBI- Field Office Washington, hvor vi ble tatt i mot av ledende sykepleier. Han fortalte om opplegget før, under og etter at flyet krasjet i Pentagon. Sykepleieroppgaver og hva som ble lagt vekt på med tanke på forebyggelse av infeksjoner og evt. nye terroraksjoner. Her fikk vi en bok som forteller om de ulike arbeidsoppgavene til politi, brann, helsevesenet etc. Vi ble også presenter for alle operasjonsledere og sjefen for field office i Washington for å få et helhetlig innblikk i teamsamarbeidet.

Videre besøkte vi en psykiater som jobber frivillig for røde kors i Washington. Hun fortalte om sine opplevelser og hvordan hun syntes ting fungerte fra hun kom til pentagon 3 timer etter at flyet hadde krasjet. Utenom alt dette ble vi invitert til å være tilskuere i en rettssak angående spionasje mot USA. 

Vi hadde fin og opplevelsesrik tur og vi fikk fullt utbytte av all informasjon vbi trenger for å skrive en hovedoppgave om temaet katastrofemedisin. 

Turen hadde ikke latt seg gjennomføre uten hjelp fra aktor James Gillis i Department of Justice. Han ordnet alle foredragene og besøkene for oss ettersom han tidligere har jobbet som aktor for FBI! 
